**8. razred: BIOLOGIJA – *pouk na daljavo***

Petek, 22. 5. 2020 Zaporedna ura: 15., 16., 17., 18./50., 51., 52., 53

Ponedeljek, 25. 5. 2020

Petek, 29. 5. 2020

Ponedeljek, 1. 6. 2020

Tokrat ti pošiljam delo za celotno obravnavo organskega sistema prebavil. Od tebe je odvisno, kako si boš delo organiziral. Važno je, da boš na koncu to znal, imel v zvezku vse zapisano in v DZ rešene vse naloge. Vmes ti bom poslala tudi rešitve nalog, da boš preveril pravilnost odgovorov.

***Predlagam, da si razdeliš po urah:***

*1. ura – Ogled posnetka, branje v učbeniku, reševanje naloge 9/DZ str. 50*

*2. ura – Še enkrat ogled posnetka, izpolnjevanje tabele v zvezek*

*3. ura – Zgradba zoba, reševanje nalog v DZ/4., 5., 6., 7.*

*4. ura - Prehranske bolezni, bolezni prebavil in o motnje hranjenja – zapis v zvezek (v obeh učbenikih)*

Nova snov: **Prebavna pot in prebava**

Naloga naslednjih ur biologije je usvojiti naslednje **učne cilje:**

*Učenci:*

* *razumejo vlogo posameznih delov prebavne cevi in povežejo sestavo hrane s procesi v prebavni cevi,*
* *razumejo procese mehanske obdelave hrane in jih povežejo s prebavo,*
* *spoznajo, da se snovi, ki sodelujejo pri prebavi (slina, želodčni sok, sok trebušne slinavke in žolč), izločajo v različnih delih prebavne cevi,*
* *spoznajo, da so prebavni encimi beljakovine, ki sodelujejo pri razgradnji, in da vsi encimi niso le prebavni,*
* *spoznajo, da jetra sodelujejo pri različnih nalogah (količina glukoze, tvorba žolča idr.), ter to povežejo z vzroki in preventivo bolezni jeter (aditivi, alkohol, strupi, hepatitis ipd.),*
* *razumejo vlogo trebušne slinavke pri prebavi,*
* *razumejo absorpcijo snovi iz prebavnega sistema in jo povežejo z obtočili, ki celice oskrbujejo s hranilnimi snovmi,*
* *spoznajo kompleksnost problemov, povezanih z motnjami hranjenja, ter razvijajo kritičen odnos do meril lepote v povezavi s telesno težo in zdravjem.*

SEDAJ PA PRIDNO NA DELO

* Najprej si oglej posnetek Prebavila na spodnjem naslovu

<https://www.youtube.com/watch?v=NoRLACFonbc&t=>

* Preberi še v učbeniku, ki ga imaš doma, od strani 44 do 47.
* V zvezek si nariši tabelo (na veliko, da bo pregledno – nekaj je že dopolnjeno), v katero boš zapisal naloge delov prebavne cevi in prebavne encime, ki jih posamezen del izloča. Predlagam ti, da večkrat pogledaš posnetek in sproti izpolnjuješ tabelo.

|  |  |  |
| --- | --- | --- |
| **PREBAVNI**  **ORGAN** | **NALOGE, KI JIH OPRAVLJA** | **ŽLEZE / PREBAVNI ENCIMI** |
| USTNA VOTLINA | ZOBJE: hrano mehansko obdelajo (drobijo,  meljejo, režejo)  JEZIK: meša hrano... | ŽLEZE SLINAVKE – izločajo slino,  ki hrano zmehča.  ENCIM AMILAZA (v slini):  razgradnja ogljikovih hidratov – razgrajuje škrob v  manjše molekule. |
| GRLO/ŽRELO |  |  |
| POŽIRALNIK |  |  |
| ŽELODEC |  |  |
| JETRA |  |  |
| ŽOLČ/ŽOLČNIK |  |  |
| TREBUŠNA SLINAVKA |  | Proizvaja encime:  AMILAZE  PROTEAZE  LIPAZE |
| DVANAJSTNIK/TANKO ČREVO |  |  |
| DEBELO ČREVO |  |  |

* V spletnem učbeniku si oglej filme pod poglavji 8 do 11.
* O zobeh ste se že veliko pogovarjali z ga. Damjano. V šestem razredu ste imeli ND o pravilni higieni zob. Spomni se čim več.
* Ponovi še zgradbo zoba (v učbeniku iRokus+ imaš o zobu, pod dodatki, interaktivno nalogo, ki ti lahko služi za reševanje naloge v DZ).
* V učbeniku, ki ga imaš doma (stran 48 in 49) in v Rokusovem učbeniku, preberi in si izpiši o prehranskih boleznih, boleznih prebavil in o motnjah hranjenja. Odpri si fotogalerijo in preberi.
* V Rokusovem učbeniku (pod naslovom Motnje hranjenja - lupa) si lahko izračunaš svoj ITM (indeks telesne mase), ki je nek okviren podatek o debelosti ali podhranjenosti.
* Rešene morajo biti vse naloge v DZ (odstrani 46 do54). Drugič boš preveril pravilnost odgovorov.

S to tabelo si pomagaj pri reševanju naloge 11 v DZ, na strani 51. Encime zapiši pod "razgraditev". Lahko si jo prepišeš v zvezek.

|  |  |  |  |
| --- | --- | --- | --- |
| RAZGRADNJA | **OGLJIKOVI HIDRATI** | **BELJAKOVINE** | **MAŠČOBE** |
| Živila? | Kruh, testenine, riž, krompir, kosmiči, sadje... | Sir, meso, mleko, ribe, stročnice... | Maslo, olje, oreški, majoneza, ocvirki, klobase... |
| Kje? | ustna votlina, dvanajstnik | želodec, dvanajstnik | dvanajstnik |
| Encim? | amilaze | proteaze (pepsin) | lipaze |
| V kaj? | **v enostavne ogljikove hidrate (glukoza, saharoza)** | **v aminokisline** | **v glicerol in maščobne kisline** |

Prepričana sem, da sedaj veliko več veš o organskem sistemu prebavil in o vsem, kar sodi zraven. Ko bomo ponovno skupaj, bomo vse to še ponovili, pa četudi šele v naslednjem šolskem letu.